TABDI KÖZSÉG POLGÁRMESTERE

**M E G H Í V Ó**

Tabdi Község Képviselőtestülete

***2018. november 20-án (kedden)***

***du. 17,00 órakor***

tartandó rendkívüli testületi ülésére tisztelettel meghívom.

Az ülés helye: Tabdi Közös Önkormányzati Hivatal tanácskozó terme

N A P I R E N D:

1. A szociális célú tűzifa támogatásról szóló önkormányzati rendelet megalkotása

Előadó: Fábián Sándor polgármester

1. 2019. évi belső ellenőrzési terv jóváhagyása

Előadó: Filus Jánosné jegyző

1. Települési Értéktár Bizottság elnökének megválasztása

Előadó: Fábián Sándor polgármester

*Zárt ülés keretében*

1. Bursa Hungarica Felsőoktatási Önkormányzati Ösztöndíjpályázatok elbírálása

Előadó: Fábián Sándor polgármester

Kérem az ülésen szíves megjelenését.

T a b d i, 2018. november 14.

 Fábián Sándor

 polgármester

TABDI KÖZSÉG POLGÁRMESTER

E L Ő T E R J E S Z T É S

(a Képviselőtestület 2018. november 20-i ülésére)

**Tárgy:** A szociális célú tűzifa támogatásról szóló önkormányzati rendelet megalkotása

Tisztelt Képviselő-testület!

A belügyminiszter által júniusban kiírásra került a települési önkormányzatok szociális célú tüzelőanyag vásárlásához kapcsolódó kiegészítő támogatásáról szóló 2018. évre vonatkozó pályázati felhívás.

A pályázati kiírás alapján az önkormányzat pályázatot nyújtott be tűzifa megvásárlásához. A pályázatot 114 m3 keménylombos tűzifa vásárlásához adtuk be, melyhez 144 780 Ft. önerőt kellett biztosítani. A pályázat elbírálása után 78 m3 keménylombos tűzifa vásárlásához összegszerűen 1 386 840,- Ft támogatást kaptunk, melyhez 99 060,- Ft önerőt biztosítunk. Ezen felül az önkormányzatot terheli még a tűzifa szállításával és kiosztásával járó költség is.

A Kormány a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatás nyújtásáról szóló 1152/2018. (III. 27.) Korm. határozatában hozott döntése alapján Tabdi Község Önkormányzatának 2017. évi pályázata ez évben 320 040.- Ft. kiegészítő támogatásban részesült 18 m3 keménylombos tűzifa vásárlásához, melyhez 22 860,- Ft önerőt kell biztosítanunk. A tűzifa szállításával és kiosztásával járó költség itt is az önkormányzatot terheli.

A támogatást mindkét esetben 2019. február 15-ig kell felhasználni és 2019. április 15-ig kell az Államkincstár felé elszámolni.

A támogatás feltétele, hogy az önkormányzat képviselő-testülete rendeletben határozza meg a szociális rászorultság szabályait és az igénylés részletes feltételeit (megállapítás, kifizetés, folyósítás, valamint ellenőrzés) a pályázati kiírás iránymutatásai szerint.

Az elmúlt évben is nyújtott az önkormányzat ilyen formában tűzifa támogatást és erről rendeletet is alkotott. Az ott szabályozott jogosultsági feltételek a gyakorlatban jónak bizonyultak, minden rászorulónak jutott tüzelő, javasolom, hogy a jogosultsági feltételeken ne változtassunk.

Javasolom a támogatásra való jogosultságot az önkormányzat hatásköréből a Szociális és Ügyrendi Bizottság hatáskörébe adni.

A kérelmek elbírálása és a tűzifa kiszállítása még ebben az évben megkezdődhet. A támogatás iránti kérelem benyújtási határidejét javasolom 2018. november 26-tól december 7-ig meghatározni.

Kérem a tisztelt Képviselő-testületet, hogy az előterjesztést vitassa meg, és alkossa meg az önkormányzati rendeletet.

TABDI KÖZSÉG ÖNKORMÁNYZATA

HATÁSVIZSGÁLATI LAP

előzetes hatásvizsgálat a jogalkotásról szóló 2010. évi CXXX. törvény 17. § (2) bekezdése alapján a szabályozás várható következményeiről

A rendelet-tervezetet tárgyaló Képviselőtestületi ülés időpontja: 2018. november 20.

|  |  |
| --- | --- |
| Rendelet-tervezet megnevezése | A szociális célú tűzifa támogatásról szóló önkormányzati rendelet megalkotása |
|  Társadalmi hatás | Javítja az arra rászorulók életminőségét |
| Gazdasági hatás | A gazdaságilag legrászorultabbak részesülnek a támogatásban. |
| Költségvetési hatás | Az önerőt és a szállítás költségét az önkormányzat viseli. |
| Környezeti következmények | Nincs. |
| Egészségi következmények | A lakhatási körülmények javulnak. |
| Adminisztrációs terhek | Csekély |
| A rendelet megalkotásának szükségessége | A képviselő-testület döntött arról, hogy részt vesz a lakosság szociális célú tűzifa támogatásában. |
| A jogalkotás elmaradásának várható következményei | Nem leszünk jogosultak a támogatás felhasználására. |
|  A rendelet alkalmazásához szükséges |
| - személyi feltételek | Rendelkezésre állnak |
| - szervezeti feltételek | Rendelkezésre állnak |
| - tárgyi feltételek | Rendelkezésre állnak |
| - pénzügyi feltelek | Rendelkezésre állnak |

T a b d i, 2018. november 12.

 Fábián Sándor

 polgármester

TABDI KÖZSÉG ÖNKORMÁNYZATA KÉPVISELŐ-TESTÜLETÉNEK

\_\_\_\_/2018. ( ) önkormányzati rendelete

a szociális célú tűzifa támogatásról

Tabdi Község Önkormányzatának Képviselő-testülete az Alaptörvény 32. cikk (1) bekezdés a) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. §

1. Tabdi Község Önkormányzatának Képviselő-testülete (továbbiakban: Önkormányzat) vissza nem térítendő természetbeni támogatásként tűzifát biztosít azon Tabdi állandó bejelentett lakcímmel rendelkező lakosai részére, akinek
a) a háztartásában együtt élő személyek egy főre jutó jövedelme nem haladja meg az öregségi nyugdíj mindenkori legkisebb összegének 150 %-át, és a háztartás tagjai egyikének sincs vagyona, és
b) fatüzelésre alkalmas fűtőberendezéssel rendelkezik.
2. Az Önkormányzat a szociális célú tűzifában részesülőktől ellenszolgáltatást nem kér.
3. Az elbírálás szempontjából egy háztartásnak kell tekinteni az egy lakásban együtt élő és ott bejelentett lakóhellyel rendelkezők közösségét, függetlenül ezen személyek rokoni kapcsolatától. A háztartásban együtt élőnek kell tekinteni azt a gyereket is – a teljes ellátást nyújtó bentlakásos intézményben lévő kivételével – aki tanulmányai folytatása miatt átmenetileg nem az igénylő lakásában lakik.

2.§

A kérelem elbírálásakor előnyt élvez

1. aki a szociális igazgatásról és szociális ellátásokról szóló 1993. évi III. törvény szerint:
aa) aktív korúak ellátására,
ab) időskorúak járadékára,
ac) tekintet nélkül annak természetbeni, vagy pénzbeli formában történő nyújtására települési támogatásra jogosult, valamint
2. a gyermekek védelméről és a gyámügyi igazgatásról szóló 1997. évi XXXI. törvényben meghatározott, halmozottan hátrányos helyzetű gyermeket nevelő család.

3. §

1. A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.
2. Üresen álló, nem lakott ingatlanra, amelyben életvitelszerűen senki nem él, a támogatás nem kérhető.

4. §

1. A támogatás megállapítására irányuló eljárás e rendelet melléklete szerinti kérelemre indul. A jogosultság megállapításához csatolni kell a háztartás minden tagjára vonatkozó jövedelemigazolást, jövedelemnyilatkozatot.
2. A kérelmeket 2018. november 26. napjától december 7. napjáig lehet benyújtani Tabdi Község Önkormányzatához.
3. A kérelmeket Tabdi Község Képviselő-testülete Szociális és Ügyrendi Bizottsága (továbbiakban: Bizottság) bírálja el.
4. A jogosultság megállapítása a kérelmek érkezési sorrendjében történik.
5. A jogosultság és a kérelemben foglaltak valódiságának ellenőrzésére az eljárás során környezettanulmány végezhető.
6. A Bizottság a rendelkezésre álló tűzifa mennyiséget a jogosultak között egyenlő arányban osztja el, azonban a kiosztott tűzifa mennyisége háztartásonként nem haladhatja meg az 5 m3-t.

5.§

A Bizottság döntését követően a polgármester gondoskodik a támogatásként megállapított tűzifa kiosztásáról úgy, hogy 2019. január 31-ig minden jogosult részére átadásra kerüljön..

6.§

1. A támogatás kizárólagos forrása az Önkormányzat részére megállapított 1 386 840,- Ft. támogatás és az Önkormányzat által biztosított 99 060,- Ft. önerő, valamint 320 040,- Ft támogatás és az Önkormányzat által biztosított 22 860,- Ft önerő, összesen 1 828 800,- Ft. A forrás kimerülése után érkezett kérelmeket el kell utasítani függetlenül attól, hogy megfelelnek az e rendeletben foglalt jogosultsági feltételeknek.
2. Az önkormányzat a szociális célú tűzifában részesülőktől ellenszolgáltatást nem kér.

7.§

Ez a rendelet a kihirdetését követő napon lép hatályba és 2019. május 1-én hatályát veszti.

 Fábián Sándor Filus Jánosné

 polgármester jegyző

A rendelet kihirdetve:

2018. \_\_\_\_\_\_\_\_\_\_\_\_\_

Filus Jánosné jegyző

1. melléklet

Kérelem tűzifa támogatáshoz

Alulírott kérem, hogy részemre természetbeni juttatásként tűzifa támogatást megállapítani szíveskedjenek.

A kérelmező adatai:

családi és utónév: ………………………………………………………………….

születési név:……………………………………………………………………….

anyja neve: …………………………………………………………………………

születési helye, ideje: ………………………………………………………………

állandó lakcíme: ……………………………………………………………………

a lakcímen együtt lakó család tagjainak száma: ……………………………………

Nyilatkozom, hogy az alábbi támogatásban részesülök:[[1]](#footnote-1)

aktív korúak ellátása,

időskorúak járadéka,

települési támogatás.

Családomban a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelek.

Jövedelemnyilatkozat

|  |  |  |  |
| --- | --- | --- | --- |
| A jövedelemtípusa | Kérelmező | Házastárs vagy élettárs | A közös háztartásban élő további személyek |
| Munkaviszonyból és más foglalkoztatási jogviszonyból származó  |  |  |  |  |  |
| Társas és egyéni vállalkozásból, őstermelői, illetve szellemi és más önálló tevékenységből származó |  |  |  |  |  |
| Alkalmi munkavégzésből származó |  |  |  |  |  |
| Táppénz, gyermekgondozási támogatás |  |  |  |  |  |
| Nyugellátás és egyéb nyugdíjszerű rendszeres szociális ellátás |  |  |  |  |  |
| Önkormányzat és munkaügyi szervek által folyósított ellátások |  |  |  |  |  |
| Egyéb jövedelem |  |  |  |  |  |
| Összes jövedelem |  |  |  |  |  |

Alulírott anyagi és büntetőjogi felelősségem tudatában nyilatkozom, hogy a fentiekben igazolt jövedelmen kívül más jövedelemmel nem rendelkezem, fenti című lakásban családommal életvitelszerűen élek és a lakás fával való fűtése műszakilag biztosított.

Tabdi, 2018. ………………………..

 ………………………………….

 ügyfél

Tabdi Közös Önkormányzati Hivatal

 Jegyzőjétől

E L Ő T E R J E S Z T É S

(a Képviselőtestület 2018. november 20-i ülésére)

Tárgy: ***2019. évi belső ellenőrzési terv jóváhagyása***

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119.§ (5) bekezdésében, illetve a költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendelet 32.§ (4) bekezdésében foglaltak szerint a helyi önkormányzat éves ellenőrzési tervét a Képviselő-testület előző év december 31-ig hagyja jóvá.

Az Mötv. 119.§ (4) bekezdésében foglaltak szerint a helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

Tabdi község önkormányzatánál a belső ellenőrzést 2008. évtől a Vincent Auditor Kft. látja el.

2019. évben javaslom „a tárgyi eszközök nyilvántartása” tárgyú ellenőrzési programot elfogadásra.

Az ellenőrzési tervet – a jogszabályban előírt szerkezeti formában – a Vincent Auditor Kft. vezetője – mint belső ellenőrzési vezető – készítette el, melyet javasolok elfogadni.

 **/2018.( )sz. határozat**

2019. évi belső ellenőrzési terv jóváhagyása

HATÁROZAT TERVEZET

Tabdi Község Képviselő-testülete a Magyarország helyi önkormányzatairól szóló 2011. évi CLXXXIX. törvény 119. § (5) bekezdés alapján a 2019. évi belső ellenőrzési tervet a határozat melléklete szerint jóváhagyja.

Tabdi, 2018. november 14.

 Filus Jánosné

 jegyző

\_\_\_\_/2018. ( ) sz. határozat melléklete

**tabdi községi Önkormányzat**

**2019. ÉVES ELLENŐRZÉSI TERVe**

| **Sor-szám** | **Ellenőrzött szerv, szervezeti egység** | **Az ellenőrzés célja, tárgya, ellenőrizendő időszak** | **Azonosított kockázati****tényezők (\*)** | **Az ellenőrzés típusa, módszerei (\*\*)** | **Az ellenőrzés tervezett ütemezése (\*\*\*)** | **Az ellenőrzésre fordítandó kapacitás (ellenőri nap) (\*\*\*\*)** |
| --- | --- | --- | --- | --- | --- | --- |
| 1 | **Tabdi Közös Önkormányzati Hivatal** ***(Tabdi Községi Önkormányzat vonatkozásában)***  | **Célja:** annak megállapítása, hogy a tárgyi eszközök vonatkozásában vezetik-e a jogszabályok által előírt, a beszámoló mérlegét alátámasztó analitikus nyilvántartást, annak tartalma megfelelő-e, vezetésének módja szabályszerű-e, a főkönyvvel való egyezősége biztosított-e **Tárgya:** tárgyi eszközök nyilvántartása **Időszak:** 2018. év | - Nem megfelelő nyilvántartásban, jogszabályi előírások be nem tartásában rejlő kockázatok- A mérleg tételek nem megfelelő alátámasztásban rejlő kockázatok | **Típusa:**Pénzügyi ellenőrzés**Módszerei:**Nyilvántartások, dokumentumok szúrópróbaszerű, esetenként tételes ellenőrzése | 2019. májusJelentés:2019. június 30. | 4 belső ellenőri nap |

\* Csatolt alátámasztó dokumentumok: az ellenőrzési tervet megalapozó elemzések, különösen a kockázatelemzés dokumentumai.

\*\* A 370/2011. (XII. 31.) Kormányrendelet alapján.

\*\*\* Az ellenőrzések időtartama és az ellenőrzési jelentések elkészítésének határideje.

\*\*\*\* Az ellenőrzésekhez rendelt becsült ellenőrzési erőforrások: becsült időszükséglet és emberi erőforrás.

*Tanácsadó tevékenységre tervezett kapacitás*: megbízó igényei szerint

*Soron kívüli ellenőrzésekre tervezett kapacitás*: megbízó igényei szerint

*Képzésekre tervezett kapacitás*: külső szolgáltató esetén a belső ellenőrzést végzők képzései önerőből folyamatosan biztosítottak

*Egyéb tevékenység* pl. a belső ellenőrzési vezető nem ellenőrzési feladatai, teljesítményértékelés, önértékelés, éves ellenőrzési jelentés elkészítése, egyéb adminisztratív feladatok: 4 ellenőri nap

Dátum: 2018. november 7.

Készítette: Jóváhagyta:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Lisztes-Tóth Linda Filus Jánosné

 Belső ellenőrzési vezető Jegyző

TABDI KÖZSÉG POLGÁRMESTERE

E L Ő T E R J E S Z T É S

(a Képviselő-testület 2018. november 20-i ülésére)

Tárgy: ***Települési Értéktár Bizottság elnökének megválasztása***

Tisztelt Képviselő-testület!

Tabdi Községi Önkormányzat Képviselő-testülete 2015. február 16-án a 10/2015. számú határozatával döntött a Települési Értéktár és Települési Értéktár Bizottság létrehozásáról. Az Értéktár Bizottság elnökének Szikszai László nyugalmazott iskolaigazgatót, tagoknak Lengyel Pálnét és Picard Tündét választotta meg. Időközben Szikszai László elhalálozott, így a tisztség betöltésére javasolom Varga Gyula pedagógus megválasztását. Előzetesen egyeztettem a tisztség elfogadásáról.

Kérem a tisztelt képviselő-testületet, hogy az alábbi határozat-tervezet fogadja el.

 /2018.( )sz. határozat

Települési Értéktár Bizottság elnökének megválasztása

HATÁROZAT TERVEZET

1. Tabdi Község Képviselő-testülete a magyar nemzeti értékekről és hungarikumokról szóló 2012. évi XXX. törvény 3. § (2) bekezdése alapján a Tabdi Települési Értéktár Bizottság elnökének Varga Gyula 6224 Tabdi, Kossuth Lajos u. 21. szám alatti lakost megválasztja.
2. Felkéri a polgármestert, hogy a testület döntéséről tájékoztassa a Bács-Kiskun Megyei Értéktár Bizottságot.

Határidő: 2018. november 30.

Felelős: polgármester

Tabdi, 2018. november 14.

 Fábián Sándor

 polgármester

TABDI KÖZSÉG POLGÁRMESTERE

E L Ő T E R J E S Z T É S

(a Képviselőtestület 2018. november 20-i *zárt* ülésére)

Tárgy: ***Bursa Hungarica Felsőoktatási Önkormányzati Ösztöndíjpályázatok elbírálása***

A Képviselőtestület a 75/2018.(IX.27.) számú határozatával csatlakozott a Bursa Hungarica Felsőoktatási Önkormányzati Ösztöndíjpályázathoz, és pályázatot írt ki a felsőoktatásban tanulók, vagy tanulmányaikat 2018. évtől kezdő diákok támogatására.

A pályázat benyújtásának határideje 2018. november 13. napja volt, a kiírásra 4 hallgató pályázott, mind a négyen „A” típusú pályázatot adtak be. A Bursa Hungarica szociális ösztöndíjrendszer, célja, hogy az esélyteremtés érdekében a hátrányos helyzetű, szociálisan rászoruló fiatalokat segítse. A támogatás többszintű pénzügyi fedezetet három forrás szolgálja:

*A települési önkormányzat által nyújtott támogatás*

Az önkormányzati döntés alapja, hogy azon a szinten történjen, ahol a legtöbb ismeret birtokában képesek a rászorultságot elbírálni. A támogatás havi összegét pályázónként a Képviselőtestület állapítja meg.

*A megyei önkormányzat támogatása*

A megyei önkormányzat – saját forrásából – tetszőleges összeggel egészítheti ki az önkormányzat által támogatott pályázó számára megítélt ösztöndíjat.

*Intézményi támogatás*

Az Emberi Erőforrások Minisztérium a települési és megyei önkormányzat által megállapított összeget az önkormányzati támogatással megegyező mértékben – az felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Kormányrendelet 18. § (5) bekezdése szerint a Minisztérium hivatalos lapjában évenként közzétett értékhatárig – kiegészíti. Az intézményi ösztöndíjrész egy főre eső maximuma a 2018. évi fordulóban 5.000.- Ft/fő/hó volt.

A Képviselőtestületnek az elbíráláskor valamennyi körülményt (jövedelmi, szociális helyzet) figyelembe kell venni, döntését mérlegelési jogkörben hozza meg. A pályázatok elbírálásának, a rendszerben történő rögzítésének határideje: 2018. december 13.

HATÁROZAT-TERVEZET

Tabdi Község Képviselőtestülete a Bursa Hungarica Felsőoktatási Önkormányzati Ösztöndíjpályázatra benyújtott pályázata alapján \_\_\_\_\_\_\_\_\_\_\_\_\_\_\_\_ (név) \_\_\_\_\_\_\_\_\_\_\_\_\_\_ szám alatti lakos részére \_\_\_\_\_\_\_\_\_\_\_\_\_\_\_\_ (indokok) alapján a 2018/2019. tanév második félévtől a 2019/2020. tanév első félévig (10 hónapra) havi \_\_\_\_\_\_\_\_ Ft ösztöndíj támogatást állapít meg.

T a b d i, 2018. november 14.

 Fábián Sándor

 polgármester

„A„ típusú pályázat

|  |  |  |  |  |
| --- | --- | --- | --- | --- |
| **Szlama Olivér**Tabdi, Mészáros L. u. 20. Neumann János Egyetem GAMF Nűszaki és Informatikai Kar járműmérnöki (állami ösztöndíjas) | Szlama Gyula (szülő) | Munkabér | 155.719 | Kollégiumi ellátásban részesül |
| Szlama Gyuláné (szülő) | Munkabér | 120.032 |
| **3 fő** | **91.917 Ft/fő** | 275.751 |
| **Szabó Ferenc**Tabdi, Dózsa György u. 27.Szegedi Tudományegyetem Általános Orvostudományi Kar általános orvos (állami ösztöndíjas) | Szabó Ferenc (szülő) | Munkabér | 136.990 | Kollégiumi ellátásban részesül |
| Szabóné Mezei Angéla (szülő) | Munkabér | 91.770 |
| Szabó Ádám | Családi pótlék | 12.200 |
| **4 fő** | **60.240 Ft/fő** | 240.960 |
| Gombár ZsaklinTabdi, Dózsa György u. 23/2.Állatorvostudományi Egyetem Állatorvos (állami ösztöndíjas | Gombár Pál (szülő) | Munkabér | 508.124 | Kollégiumi ellátásban részesül |
| Németh Brigitta (szülő) | Munkabér | 120.365 |
| Gombár Zsófia (testvér) | - | - |
| Gombár Dóra (testvér) | * (Családi pótlék összege apa jövedelmében)
 | - |
| **5 fő** | **125.698 Ft/fő** | 628.489 |
| Gombár ZsófiaTabdi, Dózsa György u. 23/2.Nemzeti Közszolgálati Egyetem Nemzeti Közszolgálati Egyetem Államtudományi és Közigazgatási Kar közigazgatás-szervező (állami ösztöndíjas) | Gombár Pál (szülő) | Munkabér | 508.124 | Kollégiumi ellátásban részesül |
| Németh Brigitta | Munkabér | 120.365 |
| Gombár Zsaklin (testvér) | - | - |
| Gombár Dóra (testvér) | * (Családi pótlék összege apa jövedelmében)
 | - |
| **5 fő** | **125.698 Ft/fő** | 628.489 |

1. *Megfelelő szövegrész aláhúzandó* [↑](#footnote-ref-1)